Diari Oficial de la Generalitat Valenciana


Sumari del DOGV 2066, del 13-07-1993 (1993/828631)

DECRET 82/1993, de 28 de juny, del Govern Valencià, que modifica el Decret 18/1992, de 3 de febrer, pel qual es va aprovar . el Reglament Orgànic i Funcional de la Conselleria de Treball i Afers Socials.
-----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/06/28/82/dof/vci/html**

### Dades del document

Número de DOGV
:   2066

Data del DOGV
:   13-07-1993

Secció del DOGV
:   DISPOSICIONS GENERALS

Número del document
:   1993/828631


Data del document
:   28-06-1993

Organisme emissor
:   Conselleria de Treball i Afers Socials

Tipus de document
:   Decret

Anàlisi jurídica

Decret 82/1993, de 28 de juny, del Govern Valencià, que modifica el Decret 18/1992, de 3 de febrer, pel qual es va aprovar el Reglament Orgànic i Funcional de la Conselleria de Treball i Afers Socials.  
El model organitzatiu de la Conselleria de Treball i Afers Socials, i dels organismes i institucions públiques que li són adscrits, apareix dissenyat fonamentalment, d'una banda, en el Decret 168/1991, de 30 de setembre, del Govern Valencià, pel qual es va aprovar el Reglament Orgànic i Funcional de l?Institut Valencià de Serveis Socials; i per altra, en el Decret 18/1992, de 3 de febrer, del Govern Valencià, amb el qual es va establir la nova estructura orgànica i funcional de la Conselleria de Treball i Afers Socials. Ambdós decrets van ser modificats pel Decret 144/1992, de 30 de juliol, del Govern Valencià, a fi de reajustar l?estructura organitzativa i funcional a l'assumpció de competències per la conselleria en matèria d'atenció i prevenció de la drogodependéncia.  
La Llei de la Generalitat Valenciana 5/1983, de 30 de desembre, de Govern Valencià, en els seus articles 33 i següents, atribueix a cada conseller, com a membre del Govern Valencià, la missió d'executar la política de la Generalitat Valenciana en les matèries que tinga atribuïdes i li escau l'alta inspecció sobre els organismes autònoms adscrits al seu departament.  
L'experiència acumulada en els darrers anys aconsella la plasmació en les normes organitzatives del sistema de relacions de la Conselleria de Treball i Afers Socials amb les institucions de dret públic que en depenen, amb la finalitat d'aconseguir claredat i transparència, atès que la creació d'aquests ens institucionals obecix simplement a raons tècniques, principalment d'eficàcia i agilitat administrativa, sense que es puga obviar el seu caràcter dens instrumentals sotmesos a la tutela i a l'alta direcció de la conselleria.  
Per altra banda, la modificació del reglament orgànic i funcional de la conselleria també es justifica amb el traspàs a la Generalitat Valenciana de les funcions i dels serveis de la gestió de la formació professional ocupacional, a través del Reial Decret 1371/1992, de 13 de novembre, i la seua assignació a la Conselleria de Treball i Afers Socials en virtut del Decret 13/1992, de 28 de desembre, del President de la Generalitat Valenciana, cosa que ha suposat el traspàs de nous béns, drets i obligacions i personal, i la consegüent exigència de modificació del model organitzatiu i funcional.  
Per tot això, en virtut del que disposen els articles 35.f) i 70 de la Llei 5/1983, de 30 de desembre, de Govern Valencià, a proposta del Conseller de Treball i Afers Socials i amb la deliberació prèvia del Govern Valencià, en la reunió del dia 28 de juny de 1993,  
DECRETE  
Article primer  
Afegir un segon paràgraf a l'article 2 del Decret 18/1992, de 3 de febrer, del Govern Valencià, que diga:  
«El conseller, com a membre del Govern Valencià, exerceix la representació orgànica de la conselleria davant tota classe d'institucions públiques i privades, i li correspon, en conseqüència, la subscripció de tots els convenis de col·laboració que calga formalitzar en les matèries pròpies de la competència d'aquesta i de les institucions i organismes de dret públic que li estiguen adscrites, sense perjudici de les funcions atribuïdes al Govern Valencià».  
Article segon  
Es modifica l'article 15.3 del Decret 18/1992, de 3 de febrer, del Govern Valencià, que tindrà la següent redacció:  
«3. Per a l?exercici de les funcions assignades, la direcció general s'estructura en els següents serveis:  
- Servei d'Ordenació.  
- Servei de Gestió de la Formació i Inserció Professional.  
- Servei de Gestió Econòmico-administrativà». Article tercer  
Es modifica la disposició addicional tercera del Decret 18/1992, de 3 de febrer, del Govern Valencià, que tindrà la següent redacció:  
«Tercera  
1. El Conseller de Treball i Afers Socials exercirà l'alta inspecció sobre els organismes i institucions públiques dependents de la conselleria i, sense perjudici d'altres modalitats de control establertes, li escaurà:  
a) Ordenar l'activitat general de les institucions públiques adscrites a la conselleria mitjançant l?emissió de circulars i d'instruccions que hauran de ser observades per aquelles.  
b) Aprovar els programes d'actuació dels òrgans i entitats dependents de la conselleria i determinar les bases per a la transferència dels fons adscrits a aquests programes.  
c) Supervisar la destinació i utilització dels fons transferits a aquestes institucions.  
d) Comprovar que l'exercici de les funcions assignades a les institucions dependents de la Conselleria s'ajusta als criteris establerts i ordenar l'adopció de les mesures necessaries per aconseguir el seu compliment.  
e) Avaluar el compliment dels fins i objectius encomanats a les institucions públiques adscrites a la conselleria.  
2. Amb caràcter previ a l'aprovació, pels òrgans competents dels organismes i institucions públiques dependents de la conselleria, dels avantprojectes de programes d'actuació, i abans de la seua remissió al conseller, caldrà demanar-ne informe a la secretaria general de la conselleria; les observacions recollides en aquests informes seran incorporades al text dels respectius programes o, en cas contrari, es plantejarà la discrepància davant el conseller.  
3. Les circulars i instruccions que, si s'escau, puguen realitzar els organismes públics subjectes a la tutela de la conselleria hauran de ser prèviament objecte d'informe pel Secretari General de la conselleria».  
Article quart.  
Afegir una disposició addicional sisena al Decret 18/1992, de 3 de febrer, del Govern Valencià, amb la següent redacció:  
«El Conseller de Treball i Afers Socials podrà advocar el coneixement i la resolució de qualsevol afer que escaiga ordinàriament o per delegació a qualsevol organisme o institució de dret públic adscrit a la conselleria».  
València, 28 de juny de 1993.  
El President de la Generalitat Valenciana,  
JOAN LERMA I BLASCO  
El Conseller de Treball i Afers Socials,   
MARTIN SEVILLA JIMENEZ


Còpia Permalink ELI